I oligocen for omtrent 25 millioner år siden sank hele, eller det meste, av New Zealand under havets overflate. Genetiske data viser at skinkene kom til øygruppen rett etter at den igjen hadde hevet seg, altså i tidlig miocen, for 16–22,6 millioner år siden. De kom antakelig fra Ny-Caledonia via vulkanske øyer i Tasmanhavet på de samme undersjøiske fjellryggene der Lord Howe-øya og Norfolkøya nå ligger.